बंद केंद्रों के प्रेरकों से पूछा गया स्पष्टीकरण
{प्रेरकों ने मानदेय बकाया रहने का मामला उठाया
{जांच में पाए गए छह लोक शिक्षा केंद्र बंद, संबंधित प्रेरकों को किया शो काॅज
हैदरनगर| प्रखंडकार्यालय परिसर में प्रखंड साक्षरता समिति की समीक्षा बैठक प्रखंड कार्यक्रम प्रबंधक शशिकला देवी ने कई प्रेरकों के साथ की। जिसमें संयुक्त रुप में मोहम्मदगंज हैदरनगर प्रखंड में संचालित कुल बीस लोक शिक्षा केन्द्र की अद्यतन स्थिति संबंधित प्रेरकों से बीपीएम ने ली।
उन्होंने बताया कि मोहम्मदगंज, भजनियां, कोल्हुआ सोनबरसा, गोडाडीह, बरडंडा, मोकहर कला पंचायत में संचालित लोक शिक्षा केन्द्र जांच में बंद पाये गये हैं। उक्त केन्द्रों के संचालन की जिम्मेवारी संबंधित पंचायत प्रेरक की होती हैं। बंद पाए गए केन्द्रों के प्रेरक से स्पष्टीकरण मांगा गया है। उन्होंने कहा कि केन्द्र संचालन में लापरवाही बरतने वाले प्रेरक के विरुद्ध कार्रवाई करते हुए कार्यमुक्त कर दिया जायेगा। बैठक में उपस्थित प्रेरकों ने विगत आठ माह से मानदेय बकाया रहने का मामला उठाया गया। बीपीएम ने कहा कि भुगतान के लिए राशि का आवंटन प्राप्त है। इनके भुगतान कराने के लिए प्रखंड कार्यालय में फाइल भेजी गई थी, किंतु बीडीओ के हस्ताक्षर नहीं होने से भुगतान लंबित रह गया है। पुनः जनवरी में फाइल को अनुमोदन के लिए बीडीओ के समक्ष भेजा जाएगा, अनुमोदन होते ही भुगतान कर दिया जाएगा। इस पर प्रेरकों ने रोष जताते हुए कहा कि यदि अविलंब भुगतान नहीं किया गया तो बाध्य होकर आंदोलन करेंगे। बैठक में देवंती देवी, प्रियंका देवी, कविता देवी, पुतुल देवी, कृपा देवी, नीलम देवी, संगीता देवी, मो सुल्तान अंसारी, इन्द्रमणी सिंह, अभय सिंह, सुदर्शन साव, दीपक सहित कई प्रेरक शामिल हैं।
बैठक करतीं बीपीएम शशिकला देवी।
hin_Deva hin_Deva hin_Deva hin_Deva hin_Deva hin_Deva